Għaqda fiż-Żwieġ $ Joe Cassar Maġistrat Bejn l-1558 u l-1560 saru 33 żwieġ f'Birkirkara: 10 fl-1558, 7 fl-1559 u 16 fl-1560. Meta mqabbel ma' dak li kien jiġri f'xi rħula oħra, l-kappillan ta' Birkirkara beda jimxi skont il-Konċilju ta' Trentu pjuttost kmieni. Niżżel li l-ewwel żewġ żwiġijiet saru fl-1558 imma ma niżżilx il-jum u x-xahar. It-tielet żwieġ sar fit-13 ta' Frar 1558. Għalhekk l-ewwel tnejn ġew iċċelebrati bejn l-1 ta' Jannar u t-13 ta' Frar 1558. Mit-tielet żwieġ 'il quddiem, jitniżżel ukoll l-isem u l-kunjom ta' missier l-għarusa u jekk hux ħaj jew mejjet. Meta żżewwġu Mariano Cassar u Isabella Gattolli Grech, apparti l-isem ta' missier l-għarusa (Giorgio) il-kappillan niżżel ukoll l-isem t'omm l-għarusa (Katerina) — liema għarusa kienet minn Ħ'Attard. Bħalha, Imperia bint Cola Balzan li żżewwġet lil Michele Sanches fit-23 t'April 1560 u Alessandrina Ros minn Ħal Balzan li żżewġet lil Alvaro Neapolitano fit-18 ta' Ġunju 1558. Sitta min-nisa kien jisimhom Agnese, sitta Agatha u ħamsa Paola. Interessanti l-fatt li ma tissemma l-ebda Helena, filwaqt li bħala kunjomijiet jidhru sew Borg, Borgio u Zirinzo. Il-kappillan juża l-kliem 'Ho lugato' biex jgħid li żewweġ. Dan, pero, m'għamlux fiż- żwiġijiet ta' Żakkarija Cassar u Venera bint Giobattista Attard li sar fit-13 ta' Frar 1558, fejn jgħid 'ho fatto lo anello' u ta' Joanni Petro lo Vestro ma' Agatha bint Dionisio Xembri ali sar fit-30 ta' Lulju 1559, fejn jgħid 'lo ho fatto'. Vincenzo Parusillo li żżewweġ lil Agnese bint il-mejjet Geronimo Agius fil-15 ta' Novembru 1558 kien barrani u wara ismu l-kappillan niżżel 'esteru'. Barranin kienu wkoll Giovanni Poetro 1o Restino li żżewweġ lil Agnese bin Dionisio Xembri fl-20 ta' Novembru 1558, Giopietro de Cuma li żżewweġ lil Agnese bint Paolo de Siunica fit-23 ta' Ġunju 1559, Alberto Perinsonafano li żżewweġ lil Paola bint il-mejjet Andrea Vella fil-5 ta' Mejju 1560, Marco de Joanni de Cosa li żżewweġ lil Guagliarda bint Antonio Xembri fis-16 ta' Ġunju 1560, Alvaro Neapolitano li żżewweġ lil Alessandrina bint Francesco Ros minn Ħal Balzan, Alvaro de la Scasas u Bartolomeo de Circi li żżewwġu fl-istess jum lill-aħwa Paola u Antonia, wlied il-mejjet Agostino Ebeier. Il-kunjomijiet Gattolli Greg, Sanches, Ribassa u de Siunica (sakemm mhix Stunica) jistgħu jkunu ta' familji li ma tantx kien ilhom f'Malta. Wara l-miġja tal-Irħib ta' San Ġwann f'Malta, bdew ġejjin barranin f'pajjiżna li ma kellhomx x'jaqsmu mal-Ordni, biex isibu x-xogħol. Ħasra li ma jistgħux jinbnew familji billi l-ewwel ktieb tal-magħmudijiet, għalkemm restawrat b'mod impekkabbli, ġie madanakollu restawrat tard wisq. Is-susa laħqet kielet ħafna mill-ismijiet tal-ġenituri tat-trabi. Birkirkara li kellu jagħti 24 tareni lit-tabib Antonius Perurelio talli dewwa lil martu Isabella għal ġerħa f'wiċċha. Sillato kien jitħallas stipendju ta' 6 tareni billi kien imur il-qorti u jġib tagħrif lit-tabib dwar kawżi fil-qrati dwar flus li t-tabib kellu jieħu mingħand il-pazjenti tiegħu. Seta' dan romol u żżewweġ lil Paola bint Giorgio Caruana fil-25 t'Ottubru 15597 Data taż-żwieġ Isem u kunjom Missier l-Għarusa Portelli